CELEX: 32020R0730
Language: sk
Date: 2020-06-02 00:00:00
Title: Vykonávacie nariadenie Rady (EÚ) 2020/730 z 3. júna 2020, ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike

3.6.2020   
               
               
                  SK
               
               
                  Úradný vestník Európskej únie
               
               
                  LI 172/1
               
            
         VYKONÁVACIE NARIADENIE RADY (EÚ) 2020/730
         z 3. júna 2020,
         ktorým sa vykonáva nariadenie (EÚ) 2017/1509 o reštriktívnych opatreniach voči Kórejskej ľudovodemokratickej republike
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) 2017/1509 z 30. augusta 2017 o reštriktívnych opatreniach voči Kórejskej ľudovodemokratickej republike a o zrušení nariadenia (ES) č. 329/2007 (1), a najmä na jeho článok 47 ods. 5,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 30. augusta 2017 prijala nariadenie (EÚ) 2017/1509.
                  
               
                     (2)
                  
                  
                     Výbor Bezpečnostnej rady Organizácie Spojených národov (ďalej len „BR OSN“) zriadený podľa rezolúcie BR OSN č. 1718 (2006) aktualizoval 11. mája 2020 údaje týkajúce sa jedného subjektu, na ktorý sa vzťahujú reštriktívne opatrenia.
                  
               
                     (3)
                  
                  
                     Príloha XIII k nariadeniu (EÚ) 2017/1509 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha XIII k nariadeniu (EÚ) 2017/1509 sa týmto mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. júna 2020
            
               
                  Za Radu
               
               
                  predseda
               
               G. GRLIĆ RADMAN
            
         
         
            (1)  Ú. v. EÚ L 224, 31.8.2017, s 1.
      
      
         
            PRÍLOHA
            V nariadení (EÚ) 2017/1509, v časti b) („Právnické osoby, subjekty a orgány“) prílohy XIII sa bod 75 nahrádza takto:
            
               
                           75.
                        
                        
                           YUK TUNG ENERGY PTE LTD
                        
                        
                            
                        
                        
                           80 Raffles Place, #17-22 UOB Plaza, Singapur, 048624, Singapur
                        
                        
                           30.3.2018
                        
                        
                           Správca a obchodný manažér lode YUK TUNG, ktorá uskutočnila prekládku rafinovaných ropných produktov z lode na loď.